Hei! Olen Benny Prasad Bangaloresta, Intiasta.
Tänään kerron todistukseni.
Intia on hyvin uskonnollinen maa. Siellä asuu 1,3 miljardia ihmistä.
Siellä on paljon uskontoja ja 1680 eri kieltä ja murretta.
Hindut sanovat, että heillä on biljoona jumalaa.
Se on tosi paljon se.
Synnyin kristittyyn kotiin.
Sunnuntaisin kävimme perinteen mukaan kirkossa ja kokouksissa.
Perinteiden noudattaminen ei kuitenkaan riitä.
Meidän tulee uskoa ja elämän tulee muuttua.
16-vuotiaaksi asti seurasin tässä kuviossa vanhempieni mukana.
Minulla ei ollut siinä mahdollisuutta valita.
Minulla oli upeat vanhemmat. He odottivat paljon esikoiseltaan.
Minun olisi pitänyt seurata isääni.
Petin isäni odotukset, kun minusta ei tullutkaan ilmailuasiantuntijaa.
Minua pidettiin perheen häpeäpilkkuna ja kirouksena.
Kasvoin tämä mielessäni, ilman tarkoitusta tai suunnitelmaa.
Kesälomilla suku kerääntyi yhteen.
Kokoontumisessa sukulaiset ylpeilivät, -
miten heidän lapsensa olivat menestyneet.
Intiassa koulutus on kaikki kaikessa.
Koulutus on tullut jumalista ensimmäiseksi Intiassa.
Isälleni oli rankkaa, kun poika oli niin arvoton kuin minä olin.
Minua hävetti olla syntynyt perheeseen, -
jossa odotukset olivat huippukorkealla.
Tilanne vaikutti terveyteeni niin, että sairastuin astmaan.
2-vuotiaasta 16-vuotiaaksi sain korkeita kortisonisteroidiannoksia, -
joka oli väärää lääkettä astmaan.
Koska en edennyt opinnoissa, terveyttä ei hoidettu kunnolla.
Siitä, joka pärjää hyvin, tulee tärkeä yhteiskunnassamme.
En sano, että vanhempani olisivat pahat, -
mutta näin intialaisessa kulttuurissa ymmärretään asiat.
En saanut apua, koska en pystynyt täyttämään vaatimuksia.
16-vuotiaana lääkäri huomasi, että 60% keuhkoistani oli tuhoutunut, -
immuunijärjestelmä oli vioittunut, ja minulla oli alkava nivelreuma.
Sain 6 kuukautta elinaikaa. Se masensi minut täysin.
Olin koulussa hyödytön, kotona hyödytön ja yhteiskuntakin hylki.
Minähän toimin perinteiden mukaan.
16-vuotiaana kuulin Jeesuksen äänen mennessäni nuorisoleirille: -
"Vaikka sinä olet mielestäsi hyödytön, minä tarvitsen sinua".
Annoin elämäni Jeesukselle, ja Hän teki minut uudeksi.
Kristittyyn perheeseen syntyminen ei tee ihmisestä kristittyä.
Jos olisin ollut kristitty, miksi olisin pohdiskellut itsemurhaa?
Se ei ole tosi kristityn asia.
Tosi kristitty tekee työtä haastei- den kanssa ja voittaa ne Jumalassa.
Kun pyysin Jeesusta elämääni, sain aloittaa uudelleen.
Se on uusi matka, uusi tie.
Maailmalla matkustaessani rohkaisen ihmisiä, -
että ei saa antaa periksi, -
vaan elämän voi antaa Jeesuksen käsiin.
19-vuotiaana hankin kitaran ja aloin harjoitella.
Jumala oli opettajani, koska kukaan ei halunnut opettaa minua.
2004 suunnittelin maailman ensimmäisen bongoharppukitaran.
Tämä on ollut ihmeellinen väline kertoa Kristuksesta.
Suunnittelin tämän laitteen, koska Ateenan kisoissa 2004 -
esitin kulttuurinäyttämöllä musiikkia, ja ohjeeksi annettiin, -
että musiikkia saa esittää, mutta ei todistaa.
Jumala muutti minun lyödyn ja murskatun elämäni, -
jolla ei ollut mitään arvoa.
Lääkäritkään eivät halunneet tuhlata minuun aikaa.
Jumala otti elämäni ja antoi sille arvon ja tarkoituksen.
Kuinka voisin pitää Jeesuksen vain yksityisomaisuutenani?
Haluan julistaa koko maailmalle, että Hän kuoli ja nousi ylös.
Nyt olen pannut toivoni Häneen, joka puhdisti minut synneistäni.
Olen heikko ihminen, haavoittuva joka suhteessa.
Kristus antaa minulle voiman voittaa vaikeuteni.
Hän haluaa tehdä samoin jokaisen elämässä.
Hän otti minut tyhjästä ja toi minut tähän.
Haluan jakaa tämän koko maailmalle.
Hän auttoi minua suunnittelemaan kitaran, jossa on rummut mukana.
Se auttaa kohdatessa kitarasta kiinnostuneita ihmisiä.
Kerran Nigerian presidentti tuli katsomaan kitaraa.
Hän kutsui minut päivälliselle.
Singaporen presidentti halusi minusta valokuvan kitaran kanssa.
Kitara kiinnostaa kaikkia yhteis- kunnan kermasta kadun kulkijoihin.
Lapsetkin haluavat ottaa valokuvia kitarasta.
Olen käyttänyt sitä näyttääkseni Jeesuksen voimaa.
Nyt soitan kappaleen, jonka soitin Pohjois-Koreassa viime vuonna.
Se nimi on "I stand amazed in the presence of Jesus the Nazarene".
Pohjois-Korea on suljettu maa.
Kim II-Sungin 100-vuotisjuhliin -
valittiin 834 esitystä kaikkialta maailmasta.
Olin ainut intialainen, ainut 1,3 miljardista.
Ihmeellistä, miten tavallinen mies pääsee näin tärkeään tehtävään.
Minut valittiin tämän erikoisen kitarani vuoksi.
He olivat niin vaikuttuneita, että pyysivät tulemaan.
Minulle Jumalan kirkastaminen on tärkeää.
Minua ei hävetä, mitä Hän on tehnyt elämälläni, -
koska se on iankaikkinen.
Soitin tämän kauniin sävellyksen juhlassa, -
ja Pohjois-Korean hallitus antoi minulle palkinnon.
Kappale siis on -
"I stand amazed in the presence of Jesus the Nazarene".
Nauttikaa kappaleesta.
"Seison ihmetellen Jeesus Nasaretilaisen läsnäolossa"
Toivottavasti nautitte kappaleesta.
Pohjois-Koreassa tällaista kitaraa ei oltu aiemmin nähty.
Koska ihmisten kanssa puhuminen on rajoitettua, -
pääsin puhumaan heidän kanssaan varsin vähän.
Minulla oli tulkki mukana koko ajan, -
joten saatoin selittää, mikä on laulun merkitys, -
ja jotkut alkoivat sitten kysellä minulta lisää.
Olen kertonut tästä passista jo edellisissä ohjelmissa.
Tämäkin on ihmeellinen apuväline. Ihmiset ovat ihmeissään siitä.
Eri tarkastuspisteissä Venäjällä viranomaiset kyselivät passia.
He olivat yllättyneitä nähdessään tämän.
Olen soittanut kappaleitani heille ja kertonut tarinaani.
Egyptissä passintarkastaja kieltäy- tyi antamasta passia, jos en soita.
Minä sitten soitin kappaleen.
Matkani on ollut ihmeellisempi ja jännittävämpi sen ansiosta.
Unelmoin matkasta yhteen maahan ja Herra lähetti minut kaikkiin.
Kaukaisin paikka, jossa olen käynyt, on Pitcairn-saari.
Se on Iso-Britannian kruununsiirtokunta.
Matka kestää kaksi päivää laivalla. Laiva kulkee joka kolmas kuukausi.
Sanoin Herralle: "Kaksi päivää laivassa on tosi hurjaa minulle".
Säät ovat siellä rajut. Mutta kun Hän lähettää, Hän myös varustaa.
Annoin siis elämäni ja matkani Herran käsiin ja menin laivalla.
Saarella kuulin, että olen ensim- mäinen konsertoija 200 vuoteen.
Olin yllättynyt ja kaikki olivat ihmeissään.
Kysyin tilaisuuden järjestäjältä, paljonko Pitcairnissa on asukkaita.
Hän vastasi, että siellä on 66 henkeä.
Ja minä tulen Intiasta, jossa asuu 1,3 miljardia ihmistä.
Järjestäjä kertoi myös, että tilaisuuteen tulee 52 henkeä.
80% kansasta tuli kuulemaan konserttia!
Jumala otti tavallisen kaverin Intiasta ja sai menemään sinne.
Kävin Etelämantereellakin. Intiasta edestakainen lento kesti 69 tuntia.
Selkääni särki. Olin saanut 12-vuotiaana keihään selkääni.
Se lopetti urheiluharrastukseni.
Keihäs osui vahingossa selkärankaani ja kaaduin.
Selvisin, ja se oli ihme. Mutta selkäni kanssa on ongelmia.
Istuttuani aikani lentokoneessa pääsin Kuningas Yrjön saarelle -
Etelämantereelle, jossa esitin tutkijoille musiikkia ja todistin.
Tämän Jumala on tehnyt tavalliselle miehelle.
Alussa sain 25 dollaria kuussa lähetyssaarnaajan työstä.
Kun Jumala sanoi vievänsä minut joka maahan, -
sanoin, että Hän on ylläpitäjäni.
Sitä matkaa varten en pyytänyt tai lainannut rahaa.
Mistään konsertista en perinyt rahaa.
70% lentolipuista maksoin itse, koska Jumala on ylläpitäjäni.
Tähän asti en ole ollut yhtään velkaa, -
vaikka matkustan 50 maassa vuodessa.
Nyt olen ollut 257 maassa tai itsehallintoalueella.
22.11.2010 minusta tuli nopeimmin maailman kaikki maat kiertänyt.
Olin matkustanut 6 vuotta 6 kuukautta ja 22 päivää.
Jos Jumalalla on suunnitelma ja tarkoitus minunlaiselle ihmiselle, -
uskon, että Hänellä on tarkoitus jokaiselle ihmiselle.
Siihen pääseminen vaatii vain Kristuksen käsiin antautumisen -
ja luottamuksen siihen, -
että Hänen tiensä ovat korkeammat kuin meidän.
Hänen käsissään elämä ei vahingoitu vaan kukoistaa.
Haluan elää tämän elämän täysimmässä merkityksessään.
Olen nyt matkustanut 12 vuotta.
Joskus menee 14 maata kolmessa viikossa.
Joskus menee neljäkin maata yhdessä päivässä ja nautin siitä.
Ihmiset sanovat, että en voi lopettaa, koska olen tottunut tähän.
Totta sekin. Mutta Herra varustaa ne, jotka Hän kutsuu.
Se on totta haastavissakin olosuhteissa.
Hän on antanut meille armon viedä evankeliumia eteenpäin -
vaarallisissakin maissa, -
kuten Saudi-Arabiassa, Iranissa, Irakissa ja Afganistanissa.
Joissain maissa minut olisi voitu tappaa.
Kun tällainen vaara uhkaa, on kaksi vaihtoehtoa, -
joko luopuu menemästä sinne, tai varautuu kuolemaan siellä.
Soitin kotiin, ja ilmoitin, että olen menossa tänne, -
ja on suuri mahdollisuus, että saan surmani evankeliumia julistaessani.
Tämä antoi minulle vapauden julistaa niissä paikoissa.
Jos Kristus on minulle elämä, kuolema on minulle voitto.
Jeesus sanoo, että joka yrittää pelastaa elämänsä, menettää sen.
Ja jokainen joka menettää elämänsä Kristuksen tähden, -
löytää sen.
Olen varautunut menettämään oman elämäni julistaessani -
iankaikkista elämää ja pelastusta, joka on lahjoista suurin.
Olen alkanut nauttia tästä matkustelusta.
Haluan elää mielekästä elämää.
Minua ei kiinnosta nähtävyydet tai maailmanennätykset.
Tulin tietoiseksi maailman- ennätyksestä vuonna 2009, -
jolloin olin vuosia seurannut Jumalan matkustuskäskyä -
ja julistanut evankeliumia, toivoa ja rauhaa pimeihin paikkoihin.
Noin vuosi sitten Jumala antoi minulle uuden vision.
Hän sanoi, että lopetan vuonna 2014 matkani, palaan Intiaan -
ja aloitan työn lukiolaisten kanssa.
Sanoin, että olen tottunut matkusteluun, -
mutta Sinun käskystäni olen halukas jäämään yhteen paikkaan.
Kuuliaisuus on ihana asia. Hän antoi näyn kahviosta lukiolaisille.
Bangaloressa moni opiskelija päätyy itsemurhaan -
kovien paineiden vuoksi.
Jumala antoi minulle ideat ja luovuuden -
näiden opiskelijoiden tavoittamiseksi.
Kahviossa tarjoamme teetä ja muodostamme ihmissuhteita -
ja tavoitamme nuoria.
Sanoin Herralle: "Kerran käskit matkustaa, ja minä matkustin.
Kun käsket pysähtyä, pysähdyn."
Kyse ei ole siitä, miten hienoa elämä on, vaan kuuliaisuudesta.
Ihmiset tekevät paljon asioita.
Matkustajana passini avulla olen tavoittanut paljon ihmisiä, -
toimitusjohtajia ja presidenttejä.
Heidän ihmetellessään passia voin keskustella yksityisesti.
Minulta kysytään, onko matkustaminen yksinäistä, -
kuinka selviän paineista ja eri tilanteista.
He tuntuvat kovin yksinäisiltä.
Heillä on isot talot ja hienot autot ja paljon rahaa pankissa, -
mutta matkustaminen on yksinäistä puuhaa heille.
Siihen kerron, että Kristus on kanssani elämäni loppuun asti.
Monet ovat avoimia, mutta monet vastustavat.
Kerran minut oli buukattu bisnes- luokkaan Cincinnatista Pariisiin.
Vieressäni istui eteläkorealainen kaveri.
Minä pystyn nukkumaan lentokoneessa.
8 tunnin päästä heräsin.
Korealainen kysyi, nukuinko hyvin. Minä myönsin.
Kysyin, miten hän oli nukkunut. Hän vastasi: "Ehkä 10 minuuttia."
Ihmettelin miksi, kun bisnesluokan penkit ovat niin mukavat.
Häntä pelotti, että jos joku menee pieleen lentokoneessa.
Kysyin, että sinäkö olet puikoissa, sinunko tulisi hallita kone?
Jos joku menee pieleen, sinä et voi sille yhtään mitään.
Parempi siis nukkua.
Mutta Jumalalla on koko tilanne tiukasti näpeissä.
Olen nähnyt monia unettomia ja huolissaan olevia ihmisiä.
He ovat huolissaan tulevaisuudesta.
Mutta kaikki huolet kannattaa heittää Jeesuksen kannettaviksi.
Hän välittää ja Hän tietää tulevaisuutesi.
Hänellä on voima muuttaa tilanteesi ja puhdistaa synnistä, -
ja tehdä sinusta uusi luomus.
Hän muutti minun kammottavan elämäni.
Hän antoi musiikin elämääni.
Hän antoi minun matkustaa maailman ääriin näkemään -
rikkaimmat ja köyhimmät, -
koulutetuimmat ja kouluttamattomimmat.
Olen nähnyt kaikenlaisia ihmisiä.
Jeesus on tie, totuus ja elämä, ainut vastaus maailman haasteisiin.
Hän on ainut totuus kuolevassa maailmassamme.
16-vuotiaana itsemurhan partaalla annoin elämäni Jeesuksen käsiin.
Pyysin häntä tulemaan sydämeeni ja tekemään minut uudeksi.
Se vaatii vain uskon askelen.
Pyydä Jeesusta sydämeesi tekemään sinusta uuden ihmisen.
Lue Raamattua ja noudata sitä. Kristityn elämä ei ole tylsää.
Se on hauskaa ja seikkailun täyteistä, kun Jeesus hallitsee.
Suomennos: TV7